b'\n_START_ARTICLE_\nIsa Mustafa\n_START_SECTION_\nTidlig liv\n_START_PARAGRAPH_\nMustafa ble f\xc3\xb8dt  15. mai 1951 i landsbyen Prapashtica, utenfor Pri\xc5\xa1tina, Jugoslavia, i dagens Kosovo), til kosovoalbanske foreldre. Han gikk p\xc3\xa5 grunnskole og videreg\xc3\xa5ende i Pristina, f\xc3\xb8r han begynte p\xc3\xa5 studerte \xc3\xb8konomi p\xc3\xa5 Universitetet i Pri\xc5\xa1tina, der han har b\xc3\xa5de mastergrad og ph.d. I 1974 begynte han \xc3\xa5 forelese ved universitetet.\n_START_SECTION_\nPolitisk karriere\n_START_PARAGRAPH_\nMustafa begynte sin politiske karriere p\xc3\xa5 1980-tallet, da han var leder for kommunestyret i Pristina, fra 1984 til 1988. I 1991, da Jugoslavia ble oppl\xc3\xb8st, ble Mustafa Finansminister i Republikken Kosova, for Bujar Bukoshis eksilregjering. Under tiden som eksilminister, ble det sendt ut en arrestordre p\xc3\xa5 han i Jugoslavia. Mustafa s\xc3\xb8kte derimot ikke om politisk asyl, og kunne derfor returnere til Kosovo n\xc3\xa5r han ville._NEWLINE_Etter at Kosovokrigen var slutt i 1999, reiste han hjem. Han returnerte til politikken i 2006, som politisk r\xc3\xa5dgiver for president Fatmir Sejdiu._NEWLINE_I desember 2007 ble han valg til Pristinas borgermester, etter \xc3\xa5 ha vunnet over Fatmir Limaj, som var nestleder i Kosovos demokratiske parti (PDK) og tidligere offiser i Kosovos frigj\xc3\xb8ringsh\xc3\xa6r (U\xc3\x87K). Han ble gjenvalgt i november 2009. 7. november 2010, ble han valgt til leder i Kosovos demokratiske liga, etter \xc3\xa5 ha vunnet over Fatmir Sejdiu med 235 mot 124 stemmer. 1. desember 2013, tapte han valget som Pristinas borgermester, for Shpend Ahmeti. _NEWLINE_8. desember 2014 ble han valgt til Kosovos statsminister, i en koalisjonsregjering med Kosovos demokratiske parti.'